पाएं अपने शहर की ताज़ा ख़बरें और फ्री ई-पेपरडाउनलोड करें
नगरीय क्षेत्र में निजी क्लीनिक संचालित करने वाले आरएमपी डॉक्टरों की दुकानों पर लगने वाली भीड़ को देखते हुए स्वास्थ्य विभाग की टीम ने सैंपलिंग शुरू कर दी है। शुक्रवार को जिले के बड़ौदा और वीरपुर तहसील क्षेत्र में आरएमपी डॉक्टर व मेडिकल स्टोर संचालकों के सैंपल लिए गए। साथ ही उन्हें दुकानों पर भीड़ न लगाने की हिदायत भी दी गई।
बड़ौदा क्षेत्र में बीएमओ डॉ. एसआर मीणा ने मेडिकल संचालकों और आरएमपी डॉक्टर और मेडिकल स्टोर्स संचालकों के सैंपल लेना शुरू किए। वहीं वीरपुर में प्राथमिक स्वास्थ्य केंद्र के डॉ. जितेंद्र रावत के साथ पुलिस और प्रशासन की टीम डॉक्टरों के सैंपल लेने पहुंची। बाजार में प्रशासन की टीम घूमने की सूचना पर कई डॉक्टर और मेडिकल संचालक तो अपनी दुकानों के शटर गिराकर भाग गए। वीरपुर में भीड़ लगाने वाले डॉक्टरों के खिलाफ चालान भी काटे गए। दोबारा दुकानों पर भीड़ मिलने पर उन्हें सील करने की चेतावनी भी दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn